POHJOIS-SUOMEN ALUEELLISEN ROMANIASIAIN NEUVOTTELUKUNNAN

TOIMINTASUUNNITELMA 2015-2016

Pohjois-Suomen aluehallintovirasto on 31.10.2013 asettanut valtakunnallisen romaniasiain neuvottelukunnan ja alueellisista romaniasiain neuvottelukunnista annetun valtionneuvoston asetuksen (1350/2009) 7§:n 1 ja 2 momentin nojalla Pohjois-Suomen alueellisen romaniasiain neuvottelukunnan ajalle 1.1.2014- 31.12.2016. Asetuksen 7 § :n mukaan Pohjois-Suomen romaniasiain neuvottelukunta toimii sekä Pohjois-Suomen että Lapin aluehallintovirastojen toimialueella. Asetuksen 7§:n mukaan Lapin alueelta nimetään neuvottelukuntaan kaksi jäsentä, joista toinen edustaa alueen romaniväestöä.

Neuvottelukunnan tehtävänä on alueellaan:

* seurata romaniväestön yhteiskunnallisten osallistumismahdollisuuksien ja elinolosuhteiden kehitystä tasa-arvon edistämiseksi sekä antaa viranomaisille lausuntoja näissä asioissa
* tehdä aloitteita ja esityksiä romaniväestön taloudellisten, koulutuksellisten, sosiaalisten ja sivistyksellisten elinolosuhteiden parantamiseksi sekä romaniväestön työllistymisen edistämiseksi
* edistää romaniväestöön kohdistuvan syrjinnän poistamista
* edistää romanien kielen ja kulttuurin vahvistamista
* toimia romanien ja viranomaisten välisenä yhteistyöelimenä alueellaan

Neuvottelukunnan nimeämistä valmisteltaessa on kuultu ja pyydetty jäsenehdotuksia alueen

romaniyhteisöiltä ja kunta- sekä viranomaistahoilta neuvottelukunnan asiantuntemuksen,

alueellisen edustuvuuden ja sukupuolten välisen tasa-arvon saavuttamiseksi.

Neuvottelukunnan koostumus toimikaudella 2014-2016:

1. Jyri Ulvinen (puheenjohtaja) ylitarkastaja, Pohjois-Suomen Aluehallintovirasto, Oulu

2. Raimo Salo (varapuheenjohtaja) maahanmuuttajien opetuksen koordinaattori, Erityisen tuen keskus, Oulun kaupungin opetustoimi, Oulu

3. Hanna Määttä, asiantuntija, Pohjois-Suomen ELY-keskus, Oulu

4. Katja Huusko-Ahlgren, koulurikäyntiavustaja, Oulu

5. Dimitri Lindgren, toiminnanjohtaja, Pohjois-Suomen romanit Ry, Oulu

6. Airi Juntunen, sosiaalipalvelupäällikkö, Haapaveden kaupunki

7. Pia Sipilä, Ylivieska

8. Mika Åkerlund, Ylivieska

9. Sanna Lanki, perusopetuksen maahanmuuttajatyön koordinaattori, Kajaanin kaupunki, Kajaani

10. Ramona Grönstrand, Kajaani

11. Viljo Tamminen, Kajaani

12. Armas Flink, Rovaniemi

13. Juha Narkilahti, sivistystoimenjohtaja, Kemijärvi

Neuvottelukunta voi tarpeen mukaan kutsua kokouksiinsa asiantuntijoita ja nimetä jaostoja tehtävien valmistelua varten. Neuvottelukunta työskentelee virka-aikana, eikä sen jäsenille makseta muita erillisiä palkkioita kuin neuvottelukunnan kokouksiin osallistumisen matkakustannukset ja päiväraha valtion matkustussäännön mukaisesti.

Romaniasiain neuvottelukuntatyötä ohjaa vuonna 2010 hyväksytty Suomen romanipoliittinen ohjelma (ROMPO) joka on luonteeltaan kokonaisvaltainen ja sisältää runsaasti romaniväestön osallisuutta ja osallistumista vahvistavia konkreettisia toimenpide-ehdotuksia.

Romanilasten, -nuorten ja aikuisten koulutukseen osallistumisen vahvistaminen ja työllisyyden edistäminen (ROMPO:n toimintalinjaukset: 1-4 ja 7)

* Neuvottelukunta tiedottaa kunnille Opetushallituksen romanioppilaiden perusopetuksen tukemiseen ja kehittämistoimintaan sekä kielipesätoimintaan suunnatuista valtionavustuksista ja osallistuu kyseisen toiminnan yhteissuunnitteluun ja seurantaan.
* Laaditaan yhteistyössä Oulun kaupungin romanilasten perusopetuksen kehittämishankkeen kanssa erillinen kehittämisohjelma romanikielen ja –kulttuurin opetuksen vahvistamiseksi varhaiskasvatuksessa ja perusopetuksessa (koulujen kielenopetus ja Kielipesä-toiminta). Aloitetaan yhteistyö Helsingin yliopistossa vuonna 2012 käynnistettyjen romanikielen ja kulttuurin perus- ja aineopintojen saavutettavuuden parantamiseksi myös Pohjois-Suomen romaneille (esim. etäopetuksen kautta).
* Rahoitetaan Kajaanin alueella vuosittain järjestettävää opettajien täydennyskoulutusta AVI:n Osaava-ohjelman kautta.
* Suunnittelija järjestää asiakasyhteydenottojen ja romaniväestön alueellisen jakautumisen perusteella opetus- ja kasvatushenkilöstölle sekä alan opiskelijoille luentoja ja täydennyskoulutuspäiviä romanikulttuurista sekä kodin ja koulun välisestä yhteistyöstä. Tavoitteena on vahvistaa tätä kautta yhteistyötä romaniperheiden kanssa ja parantaa opettajien valmiuksia tukea romanioppilaiden koulunkäyntiä.
* Suunnittelija rohkaisee eri kuntien työllistämispalveluita romaninuorten palkkatukityöllistämiseen, oppisopimuskoulutuksiin ja aktivointiyhteistyöhön. Huomiota kiinnitetään myös siihen että tarvittaessa haavoittuva vähemmistöasema oikeuttaa myös positiiviseen erityiskohteluun.
* Suunnittelija tekee viranomaisyhteistyötä opetuksen järjestäjien kanssa jotta perusopetuksen loppuun suorittaminen ja ammatillinen kouluttautuminen mahdollistuisi päättötodistusta ja ammatillista tutkintoa vailla oleville romanihenkilöille.
* Suunnittelija osallistuu työnantajatahon edustajana romanikulttuurin ohjaajan ammatillisen perustutkinnon ja erikoistutkinnon näyttötutkintojen arviointiin
* Suunnittelija osallistuu alueella käynnistyvien ESR-hankkeiden suunnitteluun ja ohjausryhmien työskentelyyn (esim. DIAK Opin portailla- hanke ja Kajaanin AIKOPA:n hanke)

Romanien vapaa-ajan harrastus- ja kulttuuripalveluiden saatavuuden parantaminen (ROMPO:n toiminlinjaukset 7-8)

* Romaniasiain neuvottelukunta juhlistaa eri yhteistyötahojen kanssa vuosittain 8.4. kansainvälistä romanipäivää ohjelmallisen kansalaisjuhlan muodossa. Tämä vahvistaa paikkakunnan romanien kokemusta yhteisöllisyydestä, yhteiskunnallisesta osallisuudesta ja romanikulttuurin arvostuksesta.
* Suunnittelija vastaa Pohjois- Suomen Romaniasiain neuvottelukunnan hallussa olevan kiertonäyttelyn kierrättämisestä ympäri suomea.
* Suunnittelija tiedottaa alueen kirjastoihin olemassa olevasta romanikirjallisuudesta ja muista aineistoista ja tekee kirjastoihin hankintaehdotuksia aineistojen saatavuuden parantamiseksi
* Suunnittelija tekee yhteistyössä kaupunkien paikallisromanityöryhmien kanssa alueen sivistys- ja kulttuuritoimille aloitteita pienten romanikulttuuriproduktioiden tuomiseksi romaniväestön ulottuville tai vastaavien tuottamisesta paikallisesti esim. Porvoon kaupunginteatterin produktiot, romanitaide, pienimuotoiset romanimusiikin oppilaitoskonsertit, musiikkileirit ja kurssit, yhteistyössä museopuolen kanssa valokuva- ja korunäyttelyt.
* Suunnittelija tekee vähemmistöjen asemaa, kieltä ja kulttuuria koskevaa yhteistyötä saamelaiskäräjien ja saamelaisten lasten kulttuurikeskus Mannun kanssa. Yhteistyötä tehdään mm. kasvatusalan ammattilaisten ja kieltenopettajien täydennyskoulutukseen liittyvissä kysymyksissä ja tapahtumajärjestelyissä.
* Suunnittelija tiedottaa vuonna 2015 aukeavista apurahoista romanitaiteilijoille esim. Majaosa- säätiön suurempi apuraha-haku (max 10 000e/hakija) ja auttaa taiteilijoita laatimaan apurahahakemuksia.
* Suunnittelija auttaa romanijärjestöjä ja muita tahoja romaneille suunnattujen tapahtumien ja leirien suunnittelussa ja rahoituksen hakemisessa.

Sosiaali- ja terveyspalvelut (ROMPO:n toimintalinjaus 5)

-Suunnittelija ohjaa puhelimitse romaniasiakkaita sosiaali- ja terveyspalveluiden hakuprosesseissa ja ohjaa heitä tarvittaessa eteenpäin sosiaali- ja potilasasiamiesten palveluihin esimerkiksi muutoksenhaku ja muistutusasioissa.

- Oulu on ollut mukana THL:n Romanien terveys-ja hyvinvointi terveystutkimuksen pilottivaiheessa. Varsinaisen tutkimushankeen mahdollisesti käynnistyessä neuvottelukunta tukee tutkimushanketta tiedottamalla sen etenemisestä, käytännön toteuttamisesta ja tavoitteista. Tutkimuksen tuloksista järjestetään erillinen seminaari heti tutkimusraportin valmistuttua (2016?)

- Suunnittelija järjestää sosiaali- ja terveysalan henkilöstölle sekä alan opiskelijoille luentoja ja täydennyskoulutuspäiviä romanikulttuurin erityispiirteistä terveys- ja sosiaalipalveluissa. Tavoitteena on vahvistaa tätä kautta sosiaali- ja terveyspalveluiden työntekijöiden valmiuksia kohdata romaniasiakkaita.

- Suunnittelija voi osallistua puolueettomana kulttuurinvälittäjänä romaniasiakkaan sosiaali- ja terveyspalvelua turvaavan asiointisopimuksen laatimisprosessiin asianosaisten pyynnöstä sellaisissa tapauksissa joissa palveluiden käyttö on kriisiytynyt.

Yhdenvertaisen kohtelun ja palveluihin pääsyn edistäminen (ROMPO:n toimintalinjaus 8)

* Suunnittelija ohjaa tietoonsa tulleissa syrjintätapauksissa asiakkaita kääntymään Vähemmistövaltuutetun toimiston puoleen, mutta perehtyy kaikkiin tietoonsa tulleihin syrjintäepäilyihin selvittämällä tapauksia yhdessä asianomaisten kanssa ja ohjaamalla asiakkaita tekemään tapauksista rikosilmoitus poliisille tai työsyrjintätapauksissa työsuojeluviranomaisiin.
* Suunnittelija antaa pyydettäessä lausuntoja kuntien yhdenvertaisuussuunnitelmien romaneja koskevista osioista.
* Suunnittelija konsultoi tarvittaessa sosiaali-, terveydenhuolto- ja koulutuspalveluita koskevien kanteluiden käsittelijöitä romanien AVI:in tekemien kanteluiden osalta.
* Viimeisin syrjintää koskeva seurantatutkimus on vuodelta 2013. Vuonna 2014 on järjestetty yhteistyössä Ihmisoikeusliiton kanssa yhteisön ulkopuolista ja sisäistä syrjintää koskevat koulutuspäivät Oulussa ja Kajaanissa. Sekä seurantatutkimuksen että kenttätilaisuuksien perusteella yhteisön sisäinen syrjintä on erityisen suuri haaste Pohjois-Suomessa. Suunnittelijan rooli sisäisen syrjinnän osalta on kertoa asiakkaalle heidän oikeuksistaan ja toimintavaihtoehdoistaan. Mikäli halukkuutta tilanteiden sovitteluun löytyy se voi toteutua yhteistyössä paikallisen sovittelutoimiston kanssa. Yleensä romaniasiakas päättää itse noudattaako hän väistämisvelvollisuutta ja huomioi tämän omien hakemustensa laadinnassa. Suunnittelija ei välitä romaniasiakkaiden kesken tietoa kunkin asuinkunnasta tai koulutuspaikasta eikä neuvottele muuttolupia. Romaniasiain neuvottelukunnan tilaisuuksien järjestelyissä ja niiden alueellisessa jakaantumisessa ”sopimattomuus” pyritään kuitenkin huomioimaan mahdollisuuksien mukaan.
* Suunnittelija tukee romaneja koskevaa opinnäytetutkimusta yhdessä alueen ammattikorkeakoulujen ja yliopistojen kanssa ja voi tarvittaessa osallistua töiden ohjaus- ja arviointiprosesseihin.

Asuminen (ROMPO:n toimintalinjaus 6)

* Asuminen on ollut erityisenä painopistealueena viimeksi vuonna 2012 jolloin julkaistiin YM:n Romanien asumista koskeva selvitys 2012 ja alueella järjestettiin YM/YES5- hankkeen alueseminaari
* Suunnittelija osallistuu omalla alueellaan asiakasyhteydenottojen perusteella asunnottomuustapauksien ja asumisongelmien selvittämiseen ja ratkaisemiseen yhteistyössä asuntopuolen työntekijöiden kanssa.
* Romaniväestön asumisen tukemisessa suunnittelija pyrkii mahdollisuuksien mukaan konsultoimaan asuntotoimea romanispesifien kulttuurillisten vaatimusten huomioimiseksi asunnonhaluprosesseissa ja asumisjärjestelyissä. Tämä ohjaus ja neuvonta toteutuu esisijaisesti puhelinneuvontana ja pitkittyneissä ongelmatapauksissa myös osallistumalla asiakaspalavereihin.

Tiedottaminen (ROMPO:n toimintalinjaus 9-10)

* Romaniasiain neuvottelukunta tiedottaa toiminnastaan ja kuulee romaniväestöä alueellisissa kuulemistilaisuuksissa joita järjestetään romaniasiain neuvottelukunnan tai paikallisromanityöryhmien kokouksien yhteydessä tai erillisinä kuntakäynteinä 3-5 kertaa vuodessa.
* Neuvottelukunta levittää oman alueensa kunnissa hyväksi katsottuja käytänteitä mm. valtakunnallisissa romanikentän seminaareissa. Tavoitteena on tämän kautta tukea hyvien käytänteiden levittämistä muiden kuntien käytänteisiin.
* Romaniasiain neuvottelukunta tiedottaa alueensa tapahtumissa ja oppilaitosyhteistyössä romanikulttuurista kertovista sähköisistä opas- ja oppimateriaaleista ja osallistuu mahdollisuuksien mukaan materiaalin tuottamiseen ja jakeluun. Tavoitteena on varmistaa romanikulttuuria koskevan tiedon oikeellisuus.
* Pohjois-Suomen ja Länsi-Suomen romaniasiain neuvottelukuntien suunnittelijat vastaavat vuonna 2015 romaniasiainneuvottelukunnan yleisesitteen uudistamisesta ja uuden paikallisromanityöryhmätyöskentelyn oppaan laatimisesta.
* Suunnittelija välittää alueen romaniaktiiveille sähköpostitse tietoa romanikentän alueellisista, valtakunnallisista ja kansainvälisistä tapahtumista, kursseista ja koulutuksista.
* Suunnittelija lisää romanien näkymistä alueellisessa ja valtakunnallisessa mediassa kutsumalla tiedotusvälineiden edustajia tapahtumiin ja välittämällä toimittajille haastateltavia.

Edustustehtävät toimikaudella 2014-2016:

Pohjois-Suomen romaniasiain neuvottelukunta nimeää edustajia saamiensa nimeämispyyntöjen perusteella kansallisiin ja kansainvälisiin romanitoimielimiin. Tällä hetkellä neuvottelukunnalla on jäsenyydet seuraavissa toimielimissä:

* Valtakunnallinen romaniasiain neuvottelukunta, Sosiaali- ja terveysministeriö
* Romaniväestön koulutustiimin ohjausryhmä, Opetushallitus
* Romanikielen lautakunta, Kotimaisten kielten keskus (KOTUS)
* Opin portailla- koulutushankkeen ohjausryhmä (DIAK)
* Pohjois-Suomen etnisten suhteiden neuvottelukunta (ETNO), Pohjois-Suomen ELY-keskus
* Maahanmuuttoasiain toimikunta, Pohjois-Suomen ELY-keskus

Tavoitteiden toteuttamiseksi:

- Neuvottelukunta kokoontuu vuosittain neljä-viisi kertaa eri puolilla Pohjois-Suomea ja Lappia

Kevään 2015 kokousajat ja paikat ovat Oulu 11.2., Kajaani 20.4. ja Haapavesi 3.6. Kokouksiin pyritään järjestämään etäyhteys mahdollisuuksien mukaan. Yleensä tämä tapahtuu AVI:n virtuaalihuoneiden kautta.

- Neuvottelukunnan jäsenet osallistuvat mahdollisuuksien mukaan valtakunnallisille romaniasiain neuvottelukuntien neuvottelupäiville jotka järjestetään 8.-9.2015 Mikkelissä.

- Neuvottelukunnan työntekijä osallistuu kunnallisten paikallisromanityöryhmien kokouksiin ja tilaisuuksiin ja tarjoaa niille asiantuntija-apuaan.

- Neuvottelukunnan työntekijä antaa pyydettäessä lausuntoja yhdenvertaisuussuunnitelmista ja osallistuu yhdenvertaisuussuunnitteluun

- Neuvottelukunnan työntekijä jalkautuu myös Lapin alueen kuntiin viranomaistapaamisten ja asiakasyhteistyön kautta.